คิม จง-ฮย็อน
คิม จง-ฮย็อน (8 เมษายน ค.ศ. 1990 – 18 ธันวาคม ค.ศ. 2017) รู้จักกันในชื่อที่ใช้ในวงการคือ จงฮยอน เป็นนักร้องนักแต่งเพลงชาวเกาหลีใต้ นักจัดรายการวิทยุ และนักเขียน เขาเป็นหนึ่งในสมาชิกและนักร้องเสียงหลักของวงบอยแบนด์เกาหลีใต้วง ชายนี ที่ได้เข้าร่วมกับโปรเจกต์กลุ่มนักร้องบัลลาด S.M. THE BALLAD และยังได้เดบิวต์เป็นศิลปินเดี่ยวภายใต้ค่าย SM เอนเตอร์เทนเมนต์
รายชื่อเพลงที่เขียนโดย คิม จง-ฮย็อน
ในเดือนกุมภาพันธ์ ปี 2014 หลังจากที่ได้เข้ารับบทบาทในฐานะ ดีเจ ในรายการวิทยุที่ชื่อว่า "พูรึนบัม, จงฮย็อนอิมนีดา" คลื่น FM4U ในเครือ MBC จงฮย็อนก็ได้รับการแนะนำในฐานะโปรดิวเซอร์/นักแต่งเพลงในผลงานชุด The Man Who Composes เขาได้ออกผลงานการเขียนเพลงผ่านรายการวิทยุที่ตัวเองรับผิดชอบมาเรื่อย ๆ ตั้งแต่ในช่วงต้นของเดือนกรกฎาคม ปี 2014 เรื่อยมาในระยะเวลาที่ต่างกันพร้อม ๆ กับฤดูกาลที่เปลี่ยนไป และในวันที่ 7 เดือน มกราคม ของปี 2015 จงฮย็อนก็ได้ถูกเปิดตัวในฐานะศิลปินเดี่ยวของค่ายคนใหม่ พร้อมเพลงโปรโมทที่เป็นผลงานที่เขาได้มีส่วนร่วมในการแต่งเองร่วมกับ ไซออน.ที โดยมีชื่อว่า "Déjà-Boo"